CELEX: 32020D0603
Language: lv
Date: 2020-04-16 00:00:00
Title: Politikas un drošības komitejas Lēmums (KĀDP) 2020/603 (2020. gada 16. aprīlis) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2019/2096 (EUTM Mali/1/2020)

4.5.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 139/65
               
            
         POLITIKAS UN DROŠĪBAS KOMITEJAS LĒMUMS (KĀDP) 2020/603
         (2020. gada 16. aprīlis)
         par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2019/2096 (EUTM Mali/1/2020)
         POLITIKAS UN DROŠĪBAS KOMITEJA,
         ņemot vērā Līgumu par Eiropas Savienību un jo īpaši tā 38. pantu,
         ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
         tā kā:
         
                     (1)
                  
                  
                     Ievērojot Lēmuma 2013/34/KĀDP 5. panta 1. punktu, Padome pilnvaroja Politikas un drošības komiteju (PDK) pieņemt lēmumus par EUTM Mali politisko kontroli un stratēģisko vadību, tostarp lēmumus par nākamo EUTM Mali ES misijas spēku komandieru iecelšanu amatā.
                  
               
                     (2)
                  
                  
                     PDK 2019. gada 28. novembrī pieņēma Lēmumu (KĀDP) 2019/2096 (2), ar ko par EUTM Mali ES misijas spēku komandieri tika iecelts brigādes ģenerālis João Pedro RATO BOGA DE OLIVEIRA RIBEIRO.
                  
               
                     (3)
                  
                  
                     Čehijas Republika 2019. gada 4. decembrī ierosināja par EUTM Mali ES misijas spēku komandieri no 2020. gada 12. jūnija iecelt brigādes ģenerāli František RIDZÁK, kurš nomainītu brigādes ģenerāli João Pedro RATO BOGA DE OLIVEIRA RIBEIRO.
                  
               
                     (4)
                  
                  
                     ES Militārā komiteja 2020. gada 24. februārī atbalstīja minēto ieteikumu.
                  
               
                     (5)
                  
                  
                     Tādēļ būtu jāpieņem lēmums par brigādes ģenerāļa František RIDZÁK iecelšanu EUTM Mali ES misijas spēku komandiera amatā no 2020. gada 12. jūnija.
                  
               
                     (6)
                  
                  
                     Tādēļ būtu jāatceļ Lēmums (KĀDP) 2019/2096.
                  
               
                     (7)
                  
                  
                     Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,
                  
               IR PIEŅĒMUSI ŠO LĒMUMU.
         
            1. pants
            Brigādes ģenerālis František RIDZÁK ar šo no 2020. gada 12. jūnija tiek iecelts par ES misijas spēku komandieri Eiropas Savienības militārajai misijai, lai palīdzētu Mali bruņoto spēku apmācībā (EUTM Mali).
         
         
            2. pants
            Ar šo tiek atcelts Lēmums (KĀDP) 2019/2096.
         
         
            3. pants
            Šis lēmums stājas spēkā 2020. gada 12. jūnijā.
         
         
            Briselē, 2020. gada 16. aprīlī
            
               
                  Politikas un drošības komitejas vārdā –
               
               
                  priekšsēdētāja
               
               S. FROM-EMMESBERGER
            
         
         
            (1)  OV L 14, 18.1.2013., 19. lpp.
         
         
            (2)  Politikas un drošības komitejas Lēmums (KĀDP) 2019/2096 (2019. gada 28. novembris) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2019/948 (EUTM Mali/2/2019) (OV L 317, 9.12.2019., 108. lpp.).